Un profesor din Iaşi a câştigat procesul împotriva unui restaurant, care nu l-a servit pentru că este homosexual.
Un profesor din Iași a obținut daune morale în instanță. Profesorul a dat în judecată un restaurant. Personalul restaurantului nu l-a servit pentru că este homosexual. Instanța i-a dat dreptate profesorului. El ar trebui să primească despăgubiri de 10.000 euro. Administratorii restaurantului au făcut recurs la decizie. Profesorul își desfășoară activitatea la Universitatea A. I. Cuza. Și CNCD a fost parte a procesului. A amendat restaurantul cu 5.000 RON.
Premieră într-o instanță din România. Cu o decizie care nu e însă definitivă. Cazul unui profesor din Iași a stârnit astăzi discuții aprinse în mediile sociale.Daniel Tudora, profesor al Facultatii de Geografie și Geologie a Universității din Iași, a dat în judecată un restaurant din oraș pentru că nu l-a servit. A motivat că refuzul a avut legătură cu orientarea sa sexuală.Scandalul a avut loc în 2016, iar procesul a început în 2019. Judecătorii i-au dat dreptate bărbatului și au hotărât că acesta trebuie să primească 10.000 de euro daune morale. Iar Consiliul pentru Combaterea Discriminării a amendat și el localul cu 5.000 de lei.Profesorul a susținut în fața instanței că incidentul i-a afectat inclusiv cariera didactică, scrie clujust.ro Procesul se află în acest moment în apel."Nu avem foarte multe plângeri la număr. De regulă, foarte puţine persoane îşi asumă identitatea sexuală în public, dar în ultimii ani am avut cam 10-15 plângeri pe an, dar asta nu înseamnă că nu există persoane care nu se confruntă cu aceste probleme.Extremismul tot timpul este o ameninţare. Avem plângeri depuse împotriva membrilor unui partid din Parlament", a declarat Csaba Asztalos, șeful Consiliului Național pentru Combaterea Discriminării.